**ROMÂNIA**

**JUDEȚUL VRANCEA**

**CONSILIUL JUDEȚEAN**

**HOTĂRÂREA nr.109**

**din 5 iunie 2025**

**privind:** înscrierea sub aspect valoric și cantitativ în evidențele contabile ale Unității Administrativ-Teritoriale Județul Vrancea, a masei lemnoase aferentă unui număr de 1666 arbori cu un volum brut de 792,4 m.c.

**Consiliul Județean Vrancea,**

**- văzând** referatul nr. 8553/22.05.2025 al Direcției Economice și Achiziții Publice privind înscrierea sub aspect valoric și cantitativ în evidențele contabile ale Unității Administrativ-Teritoriale Județul Vrancea, a masei lemnoase aferentă unui număr de 1666 arbori cu un volum brut de 792,4 m.c. situați în zona de agrement Crâng Petrești, în vederea valorificării;

-**ținând cont de** actele de punere în valoare (APV) nr. 4991/2500117600330/03.03.3025, (APV) nr. 4992/2500117600340/03.03.2025, respectiv (APV) nr.4993/2500117600350/03.03.2025 eliberat de Direcția Silvică Vrancea-Ocolul Silvic Focșani;

**- luând act de** prețurile de referință pentru masa lemnoasă aferentă actelor de punere în valoare conform adresei din partea Direcției Silvice Vrancea-Ocolul Silvic Focșani nr.2037/25.03.2025, înregistrată la Consiliul Județean Vrancea sub nr.4214/25.03.2025;

**- ținând cont de** prevederile Legii nr. 331/2024 privind Codul Silvic, cu modificările și completările ulterioare;

- **având în vedere** H.G nr. 715/05.10.2017, pentru aprobarea Regulamentului de valorificare a masei lemnoase din fondul forestier proprietate publică cu modificările și completările ulterioare;

- **luând act de** raportul compartimentului de resort din cadrul Consiliului Județean Vrancea și de avizul comisiei de specialitate a Consiliului Județean Vrancea;

- **în baza** prevederilor art. 173 alin. (1) lit. „f” și art.182 din O.U.G. nr. 57/2019 privind Codul Administrativ, cu modificările și completările ulterioare;

- **în temeiul** art. 196 alin. (1) lit. „a” din O.U.G. nr. 57/2019 privind Codul Administrativ, cu modificările și completările ulterioare,

**HOTĂRĂȘTE:**

**Art.1** Înscrierea sub aspect valoric și cantitativ în evidențele contabile ale Unității Administrativ-Teritoriale Județul Vrancea, a masei lemnoase aferentă unui număr de 1666 arbori cu un volum brut de 792,4 m.c. situați în zona de agrement Crâng Petrești aflata în domeniul public al județului Vrancea, în vederea valorificării.

**Art.2** Aprobarea valorii de inventar totale pentru cei 1.666 de arbori cu un volum total de 792,4 m.c., care va fi înscrisă în evidențele contabile ale UAT Județul Vrancea în cuantum de **123.922,73 lei**, după cum urmează:

1. **46.625,23 lei** - 535 arbori cu un volum brut de 299.86 m.c;
2. **2.230,00 lei-** 51 de arboricu un volum brut de 18 m.c;
3. **75.067,50 lei-**1080 de arboricu un volum brut de 474.54 m.c;

**Art.3** Prevederile prezentei hotărâri vor fi duse la îndeplinire de Președintele Consiliului Județean Vrancea prin aparatul de specialitate și vor fi comunicate celor interesați de secretarul general al județului prin Serviciul administrație publică, Monitor Oficial Local și arhivă din cadrul Direcției juridice și administrație publică.

**Președintele**

**Consiliului Județean Vrancea**

**Nicușor HALICI**

**Contrasemnează,**

**Secretar general al județului**

**Raluca Dan**